I rettssaken hevdet hans forsvarer, høyesterettsadvokat Adam Hiorth (1879–1961), under anken til Høyesterett den 27. februar 1946, at Klinge var urettmessig dømt etter krigsforbryteranordningen av 4. mai 1945 i stedet for straffeloven av 22. mai 1902. Hiorth mente at anordningen var i strid med bestemmelsene i Grunnlovens §§ 96 og 97, som fastslo at ingen kunne dømmes uten etter lov, og at lover ikke måtte ha tilbakevirkende kraft.